EkBass/fiwiki-20250220-pages-articles huggingface dataset:
Tommy Sugiarto

Tommy Sugiarto (s. 31. toukokuuta 1988 Jakarta) on indonesialainen sulkapalloilija. Sugiarto on 175 senttimetriä pitkä, painaa 70 kilogrammaa ja on oikeakätinen. Sugiarton isä Icuk Sugiarto on uransa jo päättänyt sulkapalloilija ja maailmanmestari. Sugiarton suurin saavutus on MM-pronssi Kööpenhaminasta vuodelta 2014. Tuolloin hän jakoi kolmannen sijan Tanskan Viktor Axelsenin kanssa. Sugiarto on korkeimmillaan ollut BWF:n rankingissa sijalla 3 huhtikuussa 2014. Joulukuussa 2014 hän on sijalla 8. Vuonna 2006 Sugiarto voitti nuorten MM-hopeaa Incheonista. Hän on saavuttanut urallaan kuusi turnausvoittoa. == Lähteet == * http://www.bwfbadminton.org/ranking.aspx?id=70&dt;=6&cid;=472 Luokka:Indonesialaiset sulkapalloilijat Luokka:Vuonna 1988 syntyneet Luokka:Elävät henkilöt
Kaljujousipyrstö

Kaljujousipyrstö (Cicinnurus respublica) on paratiisilintujen heimoon kuuluva varpuslintu. ==Levinneisyys== Kaljujousipyrstöä tavataan vain Indonesiaan kuuluvilla Waigeon ja Batantan saarilla. Lajin populaatio on todennäköisesti melko pieni, ja sen arvellaan olevan vähenemässä elinympäristöjen tuhoutumisen vuoksi. Laji on luokiteltu silmälläpidettäväksi. ==Lähteet== Luokka:Paratiisilinnut
Oona Orpana

Oona Orpana (s. 21. tammikuuta 2001 Hamina) on suomalainen tennisammattilainen. Hän edustaa seuratasolla Smash-Kotkaa. Parhaimmillaan Orpana on sijoittunut junioreiden maailmanlistalla sijalle 41 helmikuussa 2018. Hän edusti Suomea Fed Cupissa ensimmäisen kerran vuonna 2015. == Tennisura == Vuonna 2014 Orpana voitti aikuisten SM-hopeaa ulkokenttien kaksinpelissä. Loppuottelussa Orpana hävisi Emma Laineelle lukemin 6–1, 6–2. Saman vuoden sisäkenttien SM-kisassa hän selvisi semifinaaliin, jossa tuleva mestari Piia Suomalainen oli vahvempi luvuin 6–4, 6–3. Kesällä 2016 Orpana voitti ulkokenttien Suomen mestaruuden päihitettyään loppuottelussa Johanna Hyödyn. Ensimmäisen naisten ITF-tason otteluvoittonsa Orpana saavutti 27. heinäkuuta 2016 Savitaipaleen 10 000 Yhdysvaltain dollarin turnauksessa vastustajana olleen Rosalie van Der Hoekin (WTA 1259) luovutettua Orpanan johtaessa avauserää 5–0. Joulukuussa 2016 Orpana voitti myös sisäkenttien Suomen mestaruuden, pähittäen loppuottelussa Milka-Emilia Pasasen. Heinäkuussa 2017 Orpana pelasi Wimbledonin tyttöjen pääsarjassa sekä kaksin- että nelinpelissä. Molemmissa hän hävisi avauskierroksella. Orpana saavutti ensimmäisen aikuisten ITF-tason finaalipaikan lokakuussa 2017 Nonthaburin 15 000 dollarin arvoisen turnauksen nelinpelissä, jossa hänen parinaan oli Maltan Elaine Genovese. Thaimaalaispari Nudnida Luangnam/Varunya Wongteanchai voitti loppuottelun suoraan kahdessa erässä. Vuonna 2018 Orpana pelasi Australian avointen tyttöjen pääsarjassa sekä kaksin- että nelinpelissä. Molemmissa hän hävisi avauskierroksella. Toukokuussa hänet valittiin kansainvälisen tennisliiton nuorten pelaajien kehitysohjelmaan. Hänen oli tarkoitus osallistua myös kesäkuussa pelattavissa Ranskan avoimissa junioriturnaukseen, mutta joutui jäämään pois loukkaantumisen vuoksi. Helmikuussa tapahtuneen loukkaantumisensa jälkeen hän pelasi ensimmäisen ammattilaisturnauksensa Tampereella heinäkuussa 2018 selviten ITF-turnauksen kaksinpelissä välieriin. Välieräottelun hän hävisi maailmanlistan sijalla 598 olleelle serbialaiselle. Orpana pelasi turnauksessa vielä osittain loukkaantuneena. Kausi 2018 oli hänen viimeinen juniorikautensa. Syyskuussa 2018 Orpana eteni parinsa Alise Cerneckan kanssa Antalyan 15 000 dollarin arvoisen ITF-turnauksen nelinpelin loppuotteluun. Seuraavalla viikolla pelatussa toisessa samanarvoisessa Antalyan turnauksessa Orpana ja Cernecka voittivat nelinpelin ja Orpana voitti myös kaksinpeliturnauksen saavuttaen ensimmäiset turnausvoittonsa ammattilaistasolla. Kesäkuussa 2020 Orpana kertoi pitävänsä taukoa ammattilaistenniksestä, mutta ei osannut vielä sanoa uransa jatkosta. Kesällä 2021 hän muutti Yhdysvaltoihin opiskelemaan taloustieteitä Oklahoman yliopistossa pelaten siellä samalla myös tennistä. == Lähteet == * http://www.hs.fi/urheilu/a1408514927730 * http://yle.fi/urheilu/emma_laine_loi_13-vuotiaan_superlupauksen_sm- finaalissa/7326592 * http://www.coretennis.net/tennis-player/oona- orpana/80470/results.html === Viitteet === == Aiheesta muualla == * * Luokka:Suomalaiset tennispelaajat Luokka:Vuonna 2001 syntyneet Luokka:Elävät henkilöt
Rubiinijousipyrstö

Rubiinijouspyrstö (Cicinnurus regius) on paratiisilintujen heimoon kuuluva varpuslintu. ==Levinneisyys== Rubiinijousipyrstöä tavataan Indonesiassa ja Papua-Uudessa-Guineassa. Lajin on raportoitu olevan yleinen, ja sen kanta on vakaa. Se on luokiteltu elinvoimaiseksi. ==Lähteet== Luokka:Paratiisilinnut
Pummerer-toisiintuminen

Pummerer-toisiintuminen on toisiintumisreaktio, jossa sulfoksidit toisiintuvat elektrofiilien vaikutuksesta α-substituoiduiksi tioeetterijohdannaiseksi esimerkiksi etikkahappoanhydridin vaikutuksesta muodostuu α-asetoksitioeetteri. Pummerer-toisiintuminen on nimetty kehittäjänsä itävaltalaisen kemistin Rudolf Pummererin mukaan ja Pummerer raportoi reaktion ensimmäisen kerran vuonna 1910.Rodney Willer: Sulfoxides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 23.12.2014Kathrin-Maria Roy: Sulfones and Sulfoxides, Ullmann's Encyclopedia of Industrial Chemistry, John Wiley & Sons, New York, 2000. Viitattu 23.12.2014 ==Reagenssit ja mekanismi== Pummerer-toisiintumisissa edellytetään, että toisiintuvassa sulfoksidissa on α-asemassa rikkiatomiin nähden sijaitsevaan hiiliatomiin sitoutunut vähintään yksi vetyatomi. Elektrofiilina reaktiossa käytetään tyypillisesti etikkahappoanhydridiä, trifluorietikkahappoanhydridiä, happoklorideja tionyylikloridia tai vetykloridia. Pummerer-toisiintumisen ensimmäisessä vaiheessa sulfoksidi reagoi elektrofiilin kanssa muodostaen sulfoniumkationin. Tästä kationista eliminoituu rikkiin sitoutuneesta hiilestä protoni ja muodostuu tioniumkationi. Tämä sulfeniumkationi on elektrofiilinen ja reagoi nukleofiilin kanssa additioreaktiolla. Mikäli alkuperäisenä elektrofiilinä käytetään etikkahappoanhydridijohdannaista muodostuu α-asetoksitioeetteri ja mikäli elektrofiilina käytetään suolahappoa tai tionyylikloridia muodostuu α-klooritioeetteri. Muodostuva tuote voidaan hydrolysoida aldehydiksi. : Pummerer-reaktio on enantioselektiivinen ja kiraalisista sulfoksideista muodostuu tietty enantiomeeri hyvällä enantioylimäärällä. ==Lähteet== Luokka:Orgaaniset reaktiot
Molukkienparatiisilintu

Molukkienparatiisilintu (Semioptera wallacii) on paratiisilintujen heimoon kuuluva varpuslintu. ==Levinneisyys== Molukkienparatiisilintua tavataan Indonesiassa Pohjois-Molukeilla. Laji on luokiteltu elinvoimaiseksi, vaikka sen elinympäristöä uhkaavat metsänhakkuut. ==Lähteet== Luokka:Paratiisilinnut
Carlo Rustichelli

Carlo Rustichelli (24. joulukuuta 1916 Carpi – 13. marraskuuta 2004 Rooma) oli italialainen muusikko ja säveltäjä. Hän sävelsi musiikin yli 250 elokuvaan. Rustichelli opiskeli pianonsoittoa Bolognassa ja säveltämistä Santa Cecilian akatemiassa Roomassa. 1930- ja 1940-luvuilla hän teki etupäässä teatteri- ja oopperamusiikkia. Rustichellin ensimmäinen elokuva oli Mario Bonnardin Papà per una notte (1939), mutta laajempaa mainetta hän saavutti musiikillaan Pietro Germin elokuvaan Tappava suudelma (Gioventù perduta, 1947). Rustichelli teki musiikkia mitä erilaisimpia lajityyppejä edustaviin elokuviin. Hän sai Nastro d’argento -palkinnon sävellyksistään Germin Variksenpelättimeen (L’uomo di paglia, 1958) ja Mario Monicellin elokuvaan L’armata Brancaleone (1966). ==Lähteet== ==Aiheesta muualla== * Luokka:Italialaiset elokuvasäveltäjät Luokka:Vuonna 1916 syntyneet Luokka:Vuonna 2004 kuolleet
Tasapainopolitiikka

Tasapainopolitiikka () on erityisesti vähemmistöhallituksiin liittyvä käsite. Tasapainopolitiikkaa käyttävä hallitus hankkii tilapäisin sopimuksin tärkeisiin parlamenttiäänestyksiin enemmistön tasapainoilemalla muiden puolueiden kanssa. Tätä taktiikkaa käytti tuloksekkaasti Ruotsin pääministeri Carl Gustaf Ekman 1920- ja 1930-luvulla. Tasapainopolitiikalla voidaan tarkoittaa myös Wienin kongressissa vuonna 1815 syntynyttä ruhtinas Klemens von Metternichin luomaa Euroopan suurvaltojen voimatasapainoa. Tästä käytetään myös nimeä tasapainoperiaate. Ekman toimi Ruotsin pääministerinä vuosina 1926–1928 ja 1930–1932. Hänen tasapainopolitiikkansa mukaisesti hallitus liittoutui vuoroin oikeiston, vuoroin vasemmiston kanssa. Taktiikan avulla Ekman piti hallituksen pystyssä, vaikka sen parlamentaarinen pohja oli huomattavan kapea. Hallituspuolueilla oli toisessa kamarissa vain 20–50 paikkaa yli 300:sta. Myöhempi Ruotsin pääministeri Ola Ullsten 1978–1979 käytti tasapainopolitiikkaa opposition porvaripuolueita ja sosaalidemokraatteja vastaan erityisesti energiapolitiikassa. Tasapainopolitiikan huono puoli on, että sitä käyttävä puolue saa voimakkaamman aseman kuin mihin sen vaalikannatus oikeuttaisi. Sen estämiseksi voivat suuret puolueet muodostaa koalitiohallituksia. ==Katso myös== * Vaa’ankieliasema == Lähteet == Luokka:Politiikan käsitteet
Larisa Neiland

Larisa Neiland (o.s. Savtšenko, s. 21. heinäkuuta 1966 Lviv, Ukrainan sosialistinen neuvostotasavalta) on latvialainen uransa lopettanut tennispelaaja. Hän voitti urallaan kaksi WTA-turnausta kaksinpelissä ja 65 WTA-turnausta nelinpelissä saavuttaen nelinpelin maailmanlistan ykkössijan vuonna 1992. Vuonna 1989 Neiland voitti Ranskan avointen nelinpelin Nataša Zverevan kanssa. Vuonna 1991 hän voitti Wimbledonin nelinpeliturnauksen. Yhdysvaltain avointen nelinpelissä hän pääsi kahdesti loppuotteluun. Kaksinpelissä hän pääsi kahdesti Grand Slam -turnauksissa puolivälieriin. == Lähteet == == Aiheesta muualla == * * Luokka:Latvialaiset tennispelaajat Luokka:Vuonna 1966 syntyneet Luokka:Elävät henkilöt
Bubenschanze

Bubenschanze tarkoittaa seuraavia asioita: *Bubenschanze, hyppyrimäki Engelbergissä Sveitsissä *Bubenschanze, hyppyrimäki Wildhausissa Sveitsissä.
Giulio Angioni

Giulio Angioni (28. lokakuuta 1939 Guasila, Sardinia – 12. tammikuuta 2017 Cagliari, Sardinia) oli italialainen kirjailija ja antropologi. == Kirjalliset teokset == * L’oro di Fraus, Editori Riuniti 1988 * Il sale sulla ferita, Marsilio 1990 * Una ignota compagnia, Feltrinelli 1992 * La Casa della palma, Avagliano 2000 * Millant’anni, Il Maestrale 2002 * Des milliers d’années, Editions du Revif 2008 * Il mare intorno, Sellerio 2003 * Alba dei giorni Bui, Il Maestrale 2005, 2009, Premio Dessì 2005 * Assandira, Sellerio 2004 * Le fiamme di Toledo, Sellerio 2006, Premio Mondello 2006 * La pelle intera, Il Maestrale 2007 * Afa, Sellerio 2008 * Tempus, CUEC 2008 * Gabbiani sul Carso, Sellerio 2010 * Doppio cielo, Il Maestrale 2010 * Il dito alzato, Sellerio 2012 * Sulla faccia della terra, 2015 == Lähteet == *E. Hall, Greek tragedy and the politics of subjectivity in recent fiction, "Classical Receptions Journal", 1 (1), 23-42, Oxford University Press, 2009. *H. Klüver, Gebrauchsanweisungen für Sardinien, München, Piper Verlag, 2012, 194-212. *C. Lavinio, Narrare un’isola. Lingua e stile di scrittori sardi, Roma, Bulzoni, 1991, 151-171. *F. Manai, Cosa succede a Fraus? Sardegna e mondo nel racconto di Giulio Angioni, Cagliari, CUEC, 2006. *M. Marras, Ecrivains insulaires et auto-représentation, "Europaea", VI, 1-2 (2000), 17-77. *A. Ottavi, Les romanciers italiens contemporains, Paris, Hachette, 1992, 142-145. *L. Schröder, Sardinienbilder. Kontinuitäten und Innovationen in der sardischen Literatur und Publizistik der Nachkriegszeit, Bern, Peter Lang, 2000. *B. Wagner, Sardinien, Insel im Dialog: Texte, Diskurse, Filme, Tübingen, Francke Verlag 2008. === Viitteet === == Aiheesta muualla == *OPAC SBN *Giulio Angioni *Sardegna Digital Library Luokka:Italialaiset kirjailijat Luokka:Italialaiset tieteilijät Luokka:Antropologit Luokka:Vuonna 1939 syntyneet Luokka:Vuonna 2017 kuolleet
Marcantonio Giustinian

Marcantonio Giustinian (2. maaliskuuta 1619 Venetsia, Venetsian tasavalta – 23. maaliskuuta 1688 Venetsia, Venetsian tasavalta) oli Venetsian doge. Hän oli järjestyksessä 107. Venetsian tasavallan dogeista ja hallitsi noin neljän vuoden ajan valitsemisestaan 26. tammikuuta 1684 alkaen kuolemaansa saakka. Ennen kauttaan dogena Giustiniania ei koskaan oltu valittu tärkeimpinä pidettyihin tehtäviin. Toimiessaan Ranskan suurlähettiläänä hän oli kuitenkin onnistunut taivuttamaan Ranskan tukemaan Venetsiaa taloudellisesti Morean sodan aikana. Giustinian ei ollut suosituin ehdokas virkaan, sillä monet pitivät sodassa useita voittoja saavuttanutta Francesco Morosinia luontevimpana ehdokkaana dogeksi. Giustinian kuitenkin valittiin virkaan, sillä Morosinin nähtiin olevan paikallaan sotilasjohtajana. Giustinian oli vaatimaton henkilö, joka tyytyi juhlallisuuksien avaamisiin ja epävirallisten tilaisuuksien toimittamiseen. Giustiniania arvosteltiin, sillä hän otti suhteellisen vähän osaa valtionsa asioihin, vaikka Venetsia kävi sotaa Osmanien valtakuntaa vastaan koko hänen hallintonsa ajan. Hänellä oli tapana jättää valtaosa päätöksenteosta neuvonantajiensa vastuulle. Hän kävi myös niin usein kirkossa, että häntä kutsuttiin "Pyhäksi Zuaninoksi" ja "Te Deumin dogeksi". Giustinian liitti Venetsian mukaan paavi Innocentius XI:n perustamaan Pyhään liigaan 1684 ja näin sitoi maansa osapuoleksi Suureen Turkin sotaan. Giustinian kuoli 1688 Venetsiassa epäonnistuneen leikkauksen seurauksena. Myöhemmin hänen kuolemastaan julkaistiin humoristinen runo, jossa hänen leikkaavat lääkärinsä Ton ja Dolfin (nimet voidaan kääntää tonnikalaksi ja delfiiniksi) nimetään syyllisiksi. Runon mukaan doge joutui kahden kalan surmaamaksi. Giustinianilta ei jäänyt perillisiä, sillä hän kielsi koskaan edes harrastaneensa seksiä naisen kanssa, väittäen näin onnistuneensa välttämään synnin. ==Aiheesta muualla== * Marcantonio Giustinian Luokka:Hallitsijat Luokka:Venetsian tasavalta
Punarintatilapia

Punarintatilapia (Tilapia rendalli) on afrikkalaista alkuperää oleva kirjoahventen heimon kalalaji. == Ulkonäkö ja koko == Punarintatilapia voi kasvaa 45 cm pitkäksi ja painaa 2,5 kiloa. Se on pohjaväriltään oliivinvihreä ja siinä on mustia pystyraitoja. == Levinneisyys == Punarintatilapia elää luonnonvaraisena Senegal- ja Nigerjoissa, Kongosta Keniaan ulottuvalla alueella sekä eteläisessä Afrikassa. Sitä on istutettu muuallekin sekä ruokakalaksi että tuhoamaan haitallisia vesikasveja. Istutetut kalat ovat aiheuttaneet ongelmia monin paikoin. == Ravinto ja käyttäytyminen == Punarintatilapia on pääosin kasvissyöjä, ja sen hampaat ovat kehittyneet soveltuviksi kasvien haukkaamiseen ja repimiseen. Vesikasvien ja levän lisäksi se syö selkärangattomia ja joskus pieniä kalojakin. Kutupari raivaa poikasilleen matalaan veteen kasvillisuuden sekaan pesän, jonka halkaisija on 50–120 cm. Poikaset pysyvät pesässä kunnes niiden pituus on noin 15 mm. == Lähteet == Luokka:Kirjoahvenet
Accelerator

Accelerator on brittiläisen elektronisen musiikin duo The Future Sound of Londonin esikoisalbumi, joka julkaistiin vuonna 1991. Albumin kappaleista ”Papua New Guinea” nousi klubihitiksi. == Kappaleet == ===Alkuperäinen painos=== # # # # # # # # # # ===Vuoden 1992 painoksen lisäkappaleet=== # # ===Vuoden 1996 painoksen lisäkappaleet=== # # # == Lähteet == Luokka:The Future Sound of Londonin albumit Luokka:Vuoden 1991 esikoisalbumit
Oh Honey

Oh Honey on yhdysvaltalainen pop rock -yhtye, johon kuuluvat laulaja/lauluntekijä ja kitaristi Mitchy Collins, laulaja Danielle Bouchard, rumpali Robbie Ernst sekä kitaristi Ian Holubiak. Yhtye teki vuonna 2013 levytyssopimuksen Atlantic Recordsin kanssa. Oh Honeyn debyytti-EP, With Love, julkaistiin vuonna 2014. Yhtyeen debyyttialbumin on tarkoitus ilmestyä alkuvuodesta 2015. == Lähteet == == Aiheesta muualla == * Luokka:Yhdysvaltalaiset pop rock -yhtyeet Luokka:Yhdysvaltalaiset folk rock -yhtyeet
Pekka Tuomisto

Pekka Tuomisto on seuraavien henkilöiden nimi: *Pekka Tuomisto (s. 1940), suomalainen poliitikko *Pekka Tuomisto (s. 1960), suomalainen jääkiekkoilija *Pekka Tuomisto (s. 1965), suomalainen tietokirjailija ==Katso myös== * Pekka Tuomisto Trophy, jääkiekkoilija Pekka Tuomiston mukaan nimetty palkinto Luokka:Täsmennyssivut
Tilapiat

Tilapiat on kirjoahventen ryhmä, joka on vuosien varrella luokiteltu monella eri tavalla. 2000-luvun fylogeneettiset tutkimukset ovat viitanneet siihen, että kaikki tilapiat eivät kuulu samaan monofyleettiseen ryhmään. Aikaisemmin tilapiat muodostivat tribuksen Tilapiinae (Trewavas, 1982), ja siihen kuului neljä sukua Tilapia, Sarotherodon, Oreochromis ja Danakilia. == Esiintyminen ja viljely == Tilapioita esiintyy koko Afrikassa, Välimeren itäosassa, Israelissa ja Iranissa. Kalanviljelyn myötä ne ovat levinneet lähes kaikkialle tropiikkiin, usein syrjäyttäen alkuperäislajeja. Monia tilapialajeja kasvatetaan ruokakaloiksi, ja ne ovat tärkeä proteiinin ja tulojen lähde kehitysmaiden maaseudulla. Tärkein viljelty laji on niilintilapia. Muita paljon viljeltyjä lajeja ovat kultatilapia (Oreochromis aureus) ja valkoleukatilapia (Oreochromis mossambicus) sekä oliivitilapia (Oreochromis urolepis hornorum). == Lähteet == == Aiheesta muualla == Luokka:Kirjoahvenet
Ondřej Synek

Ondřej Synek (s. 13. lokakuuta 1982 Brandýs nad Labem) on tšekkiläinen soutaja. Hän on kolminkertainen olympiamitalisti ja viisinkertainen maailmanmestari. Synek saavutti olympiahopeaa vuoden 2008 kesäolympialaisten yksiköstä ja toisti saavutuksensa neljä vuotta myöhemmin Lontoossa samassa luokassa. Rio de Janeirossa 2016 hän sai yksikössä pronssia. Synek on saavuttanut urallaan 21 arvokisamitalia, jos olympialaiset, MM-kilpailut ja EM-kilpailut lasketaan mukaan. MM-kilpailuista Synek on saavuttanut viisi kultaa, jotka kaikki ovat yksiköistä, kolme hopeaa ja neljä pronssia. EM- kilpailuista Synek on saavuttanut viisi kultaista mitalia sekä yhden hopeisen ja yhden pronssisen mitalin. Synek on 199 senttimetriä pitkä ja painaa 100 kilogrammaa. Hän edustaa seuratasolla Dukla Prahaa. == Lähteet == * Profiili sports-reference.com-sivustolla * Profiili worldrowing.com-sivustolla Luokka:Tšekkiläiset soutajat Luokka:Tšekkiläiset olympiamitalistit Luokka:Vuonna 1982 syntyneet Luokka:Elävät henkilöt
Jouhiparatiisilintu

Jouhiparatiisilintu (Seleucidis melanoleucus) on paratiisilintujen heimoon kuuluva varpuslintu. ==Levinneisyys== Jouhiparatiisilintua tavataan Indonesiassa ja Papua-Uudessa-Guineassa. Lajin on kanta on vakaa, ja se on luokiteltu elinvoimaiseksi. ==Lähteet== Luokka:Paratiisilinnut
Isoparatiisilintu

Isoparatiisilintu (Paradisaea apoda) on paratiisilintujen heimoon kuuluva varpuslintu. ==Levinneisyys== Isoparatiisilintua tavataan Indonesiassa ja Papua-Uudessa-Guineassa. Lajin on raportoitu olevan yleinen, ja se on luokiteltu elinvoimaiseksi. ==Lähteet== Luokka:Paratiisilinnut
Parupalli Kashyap

Parupalli Kashyap (s. 8. syyskuuta 1986 Hyderabad) on intialainen sulkapalloilija. Hän on joulukuussa 2014 maailmanlistan sijalla 16. Korkeimmillaan hän on ollut sijalla 6 maaliskuussa 2013. Kashyap on 173 senttimetriä pitkä ja oikeakätinen. Hänen valmentajanaan toimii Pullela Gopichand. Kashyapin suurin menestys on tullut Kansainyhteisön kisoista. Vuoden 2014 kisoissa Glasgow'ssa hän voitti kaksinpelissä kultaa ja kotikisoissaan vuonna 2010 New Delhissä Kashyap voitti hopeaa sekanelinpelistä ja pronssia kaksinpelistä. Kashyap on osallistunut yksiin kesäolympialaisiin. Vuonna 2012 Lontoossa hän oli mukana kaksinpelissä, jossa hän sijoittui viidennelle sijalle. == Lähteet == * http://www.sports- reference.com/olympics/athletes/ka/parupalli-kashyap-1.html Luokka:Intialaiset sulkapalloilijat Luokka:Vuonna 1986 syntyneet Luokka:Elävät henkilöt
Tero Jääskelä

Tero Jääskelä (s. 11. heinäkuuta 1977) on entinen suomalainen jalkapalloilija. Hän oli pelipaikaltaan vasen laitapuolustaja tai laitalinkki. Jääskelä on Kokkolan Palloseuran ja Kokkolan Pallo-Veikkojen kasvatti. Hän teki debyyttinsä KPV:ssa Kakkosen kaudella 1996. Jääskelä pelasi joukkueessa neljän kauden verran ja oli mukana nostamassa sitä Ykköseen vuonna 1997. Jääskelä opiskeli yhdysvaltalaisessa Lander Universityssä 1999, pelaten samalla myös paikallista yliopistosarjaa. Suomessa hän jatkoi uraansa pääkaupunkiseudulla Kakkosen AC Vantaassa ja Ykkösen IF Gnistanissa, joita molempia edusti kauden verran. Kaudeksi 2002 Jääskelä siirtyi Veikkausliigassa pelanneeseen FC Jazziin.Jazz teki kuusi pelaajasopimusta Hän pelasi Jazzissa kahden kauden ajan pääosin varapelaajan roolissa ja viettikin aikaa lainalla ensimmäisenä vuonnaan yhteistyöseura Musan Salamassa. Yhteensä pääsarjatasolla Jääskelä esiintyi 26 ottelussa ja onnistui maalinteossa kerran. Vuonna 2004 hän edusti Kakkosessa pelannutta Jyväskylä Unitedia. Tämän jälkeen Jääskelä palasi pääkaupunkiseudulle ja Sexypöxyihin, jossa pelasi hajanaisesti viiden kauden ajan ennen uransa varsinaista lopettamistaan. ==Lähteet== Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt
Leo Sjöman

Leo Sjöman (ent. Honkonen, s. 1983) on suomalainen näyttelijä. Hän aloitti opiskelun Teatterikorkeakoulussa vuonna 2006 ja valmistui teatteritaiteen maisteriksi vuonna 2012. Hän on näytellyt sekä elokuvissa että televisiossa. Hän on näytellyt myös muun muassa Ryhmäteatterissa, Q-teatterissa, Helsingin Kaupunginteatterissa, KOM-teatterissa sekä Suomen Kansallisteatterissa. Sjömanin ja Krista Kososen tähdittämä, ja Hanna Västinsalon ohjaama suomalainen scifi-elokuva Palimpsest sai ensi-iltansa Venetsian elokuvajuhlissa 2022. 2023 Sjömanista tuli Tuukka Temosen ohjaaman ja Solar Filmsin tuottaman uuden Vares-tv-sarjan nimipäähenkilö yksityisetsivä Vares. Sjömanin puoliso on näyttelijä Oona Airola. == Filmografia == === Elokuvat === Vuosi Elokuva Rooli 2010 Veijarit Stefu 2011 Hiljaisuus panssariluutnantti 2012 Tähtitaivas talon yllä Toivo 2017 Tuntematon sotilas Jalovaara 2019 Tottumiskysymys puolustusasianajaja 2021 Omerta 6/12 eversti Korte 2022 Kiljuset! presidentin puoliso 2022 Palimpsest Juhani 2023 Lapua 1976 Juhani Stenfors 2024 Vares X Jussi Vares === Lyhytelokuvat === Vuosi Lyhytelokuva Rooli 2010 Pikkuveli Sami 2011 Hanna ja Perttu 2012 Walker Tero 2018 Helsinki Mansplaining Massacre Julius 2021 Pastorin vaimo Jan Luumurinta === Televisiosarjat === Vuosi Sarja Rooli 2014 Toisen kanssa Markus Tellus nuori mies Syke Taneli 2017 Kimmo Aapo Onnela lastentarvikeliikkeen myyjä 2017–2018 Konttori Ripa 2018 Donna Max Bullets Vili Porkka Joulukalenteri: Maukan ja Väykän ensimmäinen joulu Ruru Meidän pitää puhua Ilpo Koukussa Rahikainen 2019 Roba Simon Hillo hammaslääkäri Pientä laittoa Markus Aallonmurtaja Leo / Peter 2020–2021 Hotel Swan Helsinki Lauri Raudus 2020 Kevyttä yläpilveä Ville Eristyksissä Tero 2021 Karuselli Torsten 2021– Maria Kallio Pekka Koivu 2023 Estonia kapteeni Olli Falk 2024 Hautalehto: Rakennus 31 Jerka 2025 Vares Jussi Vares === Ääninäyttelijänä === === Tuottajana ja käsikirjoittajana === * Pastorin vaimo (lyhytelokuva, 2021) – tuottaja, käsikirjoittaja == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Leptoglanis

Leptoglanis on sukkulamonneihin kuuluva kalasuku. Siihen kuuluu FishBasen mukaan vain kaksi lajia, Leptoglanis bouilloni ja Leptoglanis xenognathus. == Lähteet == Luokka:Monnikalat
Matti Kuula

Matti Kuula, ent. Taikinamäki, (4. helmikuuta 1854 Töysä, Alavus – 3. maaliskuuta 1921 VaasaSuistola & Tiilikainen, s. 44) oli suomalainen sotilas ja herätyssaarnaaja. Hänen poikansa oli säveltäjä Toivo Kuula. Matti Taikinamäki sai sotilasnimen Kuula liittyessään Kaartiin 1872 ja käytti sitä nimeä loppuelämänsä. Jefreitteri Kuula lähti Turkin sotaan keisarin henkivartiokaartissa. Haavoituttuaan 5. syyskuuta 1877 Lovtšan taistelussa (nyk. Lovetš) hän palasi Suomeen. Hän erosi kaartista 1878 mutta liittyi uudestaan 1880, sai ylennyksen vääpeliksi 1881 ja siirtyi Vaasaan lasaretin hoitajaksi. Kuula kirjoitti koko sotaretken ajan muistiinpanoja päiväkirjaansa. Waasa-lehteen kirjoittamansa artikkelit hän myöhemmin muokkasi Henkivartijan muistelmia -nimiseksi kirjaseksi.Suistola & Tiilikainen, s. 39 Muistelmansa Kuula kirjoitti 25 vuoden kuluttua, ja kirjoitustyöhön vaikutti silloin jo vanhalestadiolainen usko. Kuula avioitui 1879 Sydänmaalta kotoisin olleen Susanna Vehkakosken kanssa, ja heille syntyi kahdeksan lasta, joista neljä kuoli pienenä. Lapsista Toivo Kuula on tunnettu säveltäjä.Toivo Kuula Archive.orgissa Poikansa Toivo Kuulan kuvauksen mukaan isä oli sodasta palattuaan "vanhana, komeana kaartilaisena paha juoppo ja naismies" mutta paransi tapansa lestadiolaisuuteen liityttyään. Sittemmin Matti Kuulasta tuli asemapoliisi, ja samalla hän toimi saarnaajana ja kirjoitti herätyskirjoituksia. ==Teokset== * Henkivartijan muistelmia, Nikolainkaupunki: Tekijä, 1903 (Luettavissa myös digitaalisessa sanomalehtiarkistossa 6.6.1903 alkaen) ==Lähteet== * ===Viitteet=== Luokka:Suomalaiset sotilaat Luokka:Vanhoillislestadiolaiset saarnaajat Luokka:Vuonna 1854 syntyneet Luokka:Vuonna 1921 kuolleet
Lumilautailun maailmanmestaruuskilpailut 2009

Lumilautailun maailmanmestaruuskilpailut järjestettiin vuonna 2009 kahdeksannen kerran. Kilpailut käytiin Etelä-Korean Gangwonissa 17.–24. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Half-pipe Ryō Aono 47,3 Jeff Batchelor 44,4 Mathieu Crepel 43,3 Big air Markku Koski 55,6 Seppe Smits 53,0 Stefan Gimpl 51,0 Paripujottelu Benjamin Karl Benjamin Karl Sylvain Dufour Sylvain Dufour Patrick Bussler Patrick Bussler Parisuurpujottelu Jasey-Jay Anderson Jasey-Jay Anderson Sylvain Dufour Sylvain Dufour Matthew Morison Matthew Morison Lumilautakrossi Markus Schairer Markus Schairer Xavier de Le Rue Xavier de Le Rue Nick Baumgartner Nick Baumgartner === Naiset === Laji Kultaa Kultaa Hopeaa Hopeaa Pronssia Pronssia Half-pipe Liu Jiayu 43,5 Holly Crawford 39,6 Paulina Ligocka 38,5 Paripujottelu Fränzi Mägert-Kohli Fränzi Mägert-Kohli Doris Günther Doris Günther Jekaterina Tudegeševa Jekaterina Tudegeševa Parisuurpujottelu Marion Kreiner Marion Kreiner Doris Günther Doris Günther Patrizia Kummer Patrizia Kummer Lumilautakrossi Helene Olafsen Helene Olafsen Olivia Nobs Olivia Nobs Mellie Francon Mellie Francon == Mitalitaulukko == 1 3 2 1 6 2 1 1 2 4 3 1 1 1 3 4 1 0 0 1 4 1 0 0 1 4 1 0 0 1 4 1 0 0 1 8 0 3 1 4 9 0 1 0 1 9 0 1 0 1 11 0 0 1 1 11 0 0 1 1 11 0 0 1 1 11 0 0 1 1 Yhteensä Yhteensä 9 9 9 27 == Lähteet == *FIS:n tietokanta Luokka:Lumilautailun maailmanmestaruuskilpailut Luokka:Vuoden 2009 urheilu Luokka:Etelä-Korean urheilu Luokka:Gangwon
Ohjaspuikkokala

Ohjaspuikkokala (Mastacembelus frenatus) on Afrikassa elävä kalalaji. Ohjaspuikkokala voi kasvaa 40 cm pitkäksi. Vartalo on käärmemäinen ja päässä on suippo nokka. Ylähuolen päältä työntyy eteenpäin tuntosarvimainen sierain. Kalan väritys vaihtelee suuresti; ruskealla pohjalla on erilaisia pilkku- tai raitakuvioita. Ohjaspuikkokalan levinneisyysalue kattaa Victoria- ja Tanganjikajärvien vesistöt, Sambesi- ja Okavangojoet sekä Kongojoen vesistön Sambian ja Kongon demokraattisen tasavallan alueella. Se elää kasvillisuuden seassa joissa ja matalissa rantavesissä. Ohjaspuikkokalaa kalastetaan ruokakalaksi. == Lähteet == == Aiheesta muualla == * Encyclopedia of Life piirroskuva * Aquaportail valokuva Luokka:Yhdyskiduskalat
Synodontis

Synodontis on ripsimonnien (Mochokidae) heimon suurin suku. Siihen kuuluu 131 lajia. toinen linkki Ne ovat kaikki kotoisin Afrikan sisävesiltä. Monia lajeja pidetään akvaariossa, varsinkin afrikkalaisten kirjoahventen seurassa esimerkiksi Tanganjikajärven biotooppiakvaariossa. Synodontis-suvun monneilla on monia harvinaisia piirteitä. Eräät tämän suvun lajit päästelevät kiihtyessään vingahtelevia ääniä. Jotkut lajit uivat ylösalaisin. Käkimonni (Synodontis multipunctatus) kasvattaa poikasensa suussa hautovien kirjoahventen mädin joukossa. == Lajeja == * Helmiripsimonni (Synodontis angelicus) * Juovaselkäuimari (Synodontis flavitaeniatus) * Käkimonni (Synodontis multipunctatus) *Leopardiripsimonni (Synodontis leopardinus) * Selkäuimari (Synodontis nigriventris) * Njassanripsimonni (Synodontis njassae) * Siimaripsimonni (Synodontis alberti) * Mokkaripsimonni (Synodontis afrofischeri) * Seepraripsimonni (Synodontis brichardi) * Suklaaripsimonni (Synodontis budgetti), * Koruripsimonni (Synodontis decorus) * Sulkaripsimonni (Synodontis eupterus) * Aaltoripsimonni (Synodontis flavieniatus) * Ugandanripsimonni (Synodontis macrops) * Pisteripsimonni (Synodontis macrostigma) * Täpläripsimonni (Synodontis notatus) * Guineanripsimonni (Synodontis obesus) * Rengasripsimonni (Synodontis ocellifer) * Keltaripsimonni (Synodontis petricola) * Tummaripsimonni (Synodontis robbianus) * Sokkeloripsimonni (Synodontis schoutedeni) == Lähteet == Luokka:Ripsimonnit
Pekka Tuomisto (tietokirjailija)

Pekka Tuomisto (s. 1965 Kurikka) on suomalainen, antiikin Roomaa käsitteleviä tietokirjoja julkaissut tietokirjailija ja suomentaja. Hän on opiskellut klassista filologiaa Helsingin yliopistossa ja on oppiarvoltaan filosofian lisensiaatti. Tuomisto asuu Turussa. ==Teoksia== * * * * * * * ==Suomennoksia== * * * * ==Lähteet== Luokka:Suomalaiset tietokirjailijat Luokka:Vuonna 1965 syntyneet Luokka:Elävät henkilöt
Lumilautailun maailmanmestaruuskilpailut 2007

Lumilautailun maailmanmestaruuskilpailut järjestettiin vuonna 2007 seitsemännen kerran. Kilpailut käytiin Sveitsin Arosassa 14.–20. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Half-pipe Mathieu Crepel 46,7 Kazuhiro Kokubo 46,6 Brad Martin 43,3 Big air Mathieu Crepel 29,4 Antti Autti 28,1 Janne Korpi 21,1 Paripujottelu Simon Schoch Simon Schoch Philipp Schoch Philipp Schoch Rok Flander Rok Flander Parisuurpujottelu Rok Flander Rok Flander Philipp Schoch Philipp Schoch Heinz Inniger Heinz Inniger Lumilautakrossi Xavier de Le Rue Xavier de Le Rue Seth Wescott Seth Wescott Nate Holland Nate Holland === Naiset === Laji Kultaa Kultaa Hopeaa Hopeaa Pronssia Pronssia Half-pipe Manuela Pesko 43,1 Sōko Yamaoka 43,0 Paulina Ligocka 42,9 Paripujottelu Heidi Neururer Heidi Neururer Marion Kreiner Marion Kreiner Doresia Krings Doresia Krings Parisuurpujottelu Jekaterina Tudegeševa Jekaterina Tudegeševa Amelie Kober Amelie Kober Fränzi Kohli Fränzi Kohli Lumilautakrossi Lindsey Jacobellis Lindsey Jacobellis Sandra Frei Sandra Frei Helene Olafsen Helene Olafsen == Mitalitaulukko == Isäntämaa 1 3 0 0 3 2 2 3 2 7 3 1 1 1 3 3 1 1 1 3 5 1 0 1 2 6 1 0 0 1 7 0 2 0 2 8 0 1 1 2 9 0 1 0 1 10 0 0 1 1 10 0 0 1 1 10 0 0 1 1 Yhteensä Yhteensä 9 9 9 27 == Lähteet == *FIS:n tietokanta Luokka:Lumilautailun maailmanmestaruuskilpailut Luokka:Vuoden 2007 urheilu Luokka:Arosan urheilu
Amleto Palermi

Amleto Palermi (11. heinäkuuta 1889 Rooma – 20. huhtikuuta 1941 Rooma) oli italialainen elokuvaohjaaja ja käsikirjoittaja. Sisiliassa lapsuutensa viettänyt Palermi työskenteli ennen elokuvauraansa toimittajana ja kirjoitti komedioita. Hänen ensimmäiset ohjaustyönsä olivat Colei che tutto soffre (”Joka kaiken kestää”) ja L’orrendo blasone (”Hirveä maalaus”) vuonna 1914. Palermin melodraamoja tähdittivät muun muassa Mario Bonnard, Ruggero Ruggeri ja Lyda Borelli. Spektaakkelielokuvan Pompejin viimeiset päivät (Gli ultimi giorni di Pompei, 1926) viimeisteli Carmine Gallone. Italialaisen elokuvan kriisivuosina Palermi työskenteli myös Saksassa, jossa hän ohjasi yhden merkkiteoksistaan, Die lebende Maske eli Enrico IV (1926). 1930-luvulla ja 1940-luvun alussa Palermi ohjasi ja käsikirjoitti lähes kolmekymmentä sentimentaalista viihde-elokuvaa. Hänen vuonna 1940 ohjaamansa La peccatrice oli yksi tuon ajan harvoista sävyltään realistisista elokuvista. Samana vuonna Cinema-lehti nimesi Palermin Italian parhaaksi elokuvaohjaajaksi. ==Elokuvia== * Carnevalesca, 1918 ==Lähteet== ==Aiheesta muualla== * Elonet: Amleto Palermi * Internet Movie Database: Amleto Palermi Luokka:Italialaiset elokuvakäsikirjoittajat Luokka:Italialaiset elokuvaohjaajat Luokka:Vuonna 1889 syntyneet Luokka:Vuonna 1941 kuolleet
Theo Rossi

John Theodore ”Theo” Rossi (s. ) on yhdysvaltalainen näyttelijä, tuottaja ja hyväntekeväisyyden harrastaja. Hänet tunnetaan parhaiten roolistaan Juan Carlos ”Juice” Ortizina televisiosarjassa Sons of Anarchy. == Lähteet == Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Patrice Bailly-Salins

Patrice Bailly-Salins (s. 21. kesäkuuta 1964 Morez) on ranskalainen uransa lopettanut ampumahiihtäjä. Hän on maailmanmestari, olympiamitalisti ja maailmancupin kokonaiskilpailun voittaja. Bailly-Salins voitti pikakilpailun (10 km) maailmanmestaruuden Antholzissa 1995. Hän ampui pystyasennosta yhden ohilaukauksen ja kukisti toiseksi sijoittuneen, ilman sakkokierroksia selvinneen Pavel Muslimovin 1,9 sekunnilla. Hän hiihti samojen kilpailujen viestissä toisen osuuden Ranskan hopeajoukkueessa ja oli normaalimatkalla (20 km) seitsemäs. Brezno-Osrblien MM-kilpailuissa 1997 hän oli pikakilpailussa 15:s ja takaa-ajossa 13:s. Bailly-Salins hiihti Lillehammerin olympialaisissa 1994 toisen osuuden pronssia saaneessa Ranskan viestijoukkueessa. Samojen kisojen pikakilpailussa hän sijoittui 11:nneksi ja normaalimatkalla 13:nneksi. Bailly-Salins voitti maailmancupin kokonaiskilpailun kaudella 1993–1994. Lisäksi hän sijoittui neljänneksi kaudella 1992–1993, viidenneksi kaudella 1991–1992 ja seitsemänneksi kaudella 1994–1995. Hän voitti yhteensä kuusi maailmancupin osakilpailua, oli kolme kertaa toinen ja kerran kolmas. == Lähteet == Luokka:Ranskalaiset ampumahiihtäjät Luokka:Ranskalaiset olympiamitalistit Luokka:Vuonna 1964 syntyneet Luokka:Elävät henkilöt
Hervé Flandin

Hervé Flandin (s. 4. kesäkuuta 1965 Modane, Savoie) on ranskalainen uransa lopettanut ampumahiihtäjä. Hän on viestin ja joukkuekilpailun arvokisamitalisti. Flandin hiihti ankkuriosuuden hopeaa saaneissa Ranskan viestijoukkueissa Kontiolahden MM-kilpailussa 1990 ja Antholzin 1995 MM- kilpailuissa sekä pronssia saaneessa Ranskan viestijoukkueessa Lillehammerin olympialaisissa 1994. Oslossa kisatussa vuoden 1990 MM-joukkuekilpailussa hän sai lisäksi pronssia. Flandin sijoittui olympialaisten pikakilpailussa (10 km) kahdeksanneksi Lillehammerissa 1994 ja kymmenenneksi Albertvillessä 1992. MM- kilpailujen pikakilpailussa hän oli neljäs Oslossa 1990 ja seitsemäs Antholzissa 1995. Normaalimatkalla (20 km) hän sijoittui 13:nneksi Lake Placidissa 1987. Flandin sijoittui maailmancupin kokonaiskilpailussa parhaimmillaan 12:nneksi kaudella 1993–1994. Hän sijoittui maailmancupin osakilpailuissa kerran toiseksi ja kerran kolmanneksi. == Lähteet == Luokka:Ranskalaiset ampumahiihtäjät Luokka:Ranskalaiset olympiamitalistit Luokka:Vuonna 1965 syntyneet Luokka:Elävät henkilöt
Huljaipole

Huljaipole () on noin 14 500 asukkaan kaupunki Ukrainan kaakkoisosassa. Lähin suuri kaupunki on vajaan 100 kilometrin päässä sijaitseva Zaporižžja, joka on myös samannimisen hallinnollisen alueen keskus. Huljaipole perustettiin linnoitukseksi vuonna 1785 ja kaupunkioikeudet se sai 1938.Huliaipole UA- travel. Viitattu 24.12.2014. Huljaipole tunnetaan lähinnä ukrainalaisen anarkistin ja vapaustaistelijan Nestor Mahnon syntymäpaikkana. Kaupungissa toimii historiallinen museo, jossa on esillä runsaasti Mahnoon ja Ukrainan itsenäisyyssotaan liittyvää esineistöä.The architectural ensemble of buildings UA-travel. Viitattu 24.12.2014. Vuoteen 2009 saakka Huljaipolessa järjestettiin myös Mahnofest-niminen kulttuuritapahtuma. == Kuvia == File:Huliaipole Museum.jpg|Huliaipolen museo. File:Гуляйпільська районна рада 03.JPG|Nestor Mahnon muistolaatta. File:Гуляйпільська чоловіча гімназія.JPG|Kaupungin keskustaa. == Lähteet == == Aiheesta muualla == Luokka:Polohyn piiri Luokka:Zaporižžjan alueen kaupungit
Brittiläiset Neitsytsaaret olympialaisissa

Brittiläiset Neitsytsaaret osallistui kesäolympialaisiin ensimmäistä kertaa vuonna 1984 ja on tuosta lähtien ollut mukana jokaisissa kesäolympialaisissa 1–9 urheilijan joukkueilla. Myös talviolympialaisiin maa on osallistunut yhdellä urheilijalla vuosina 1984 ja 2014. Mitaleita maa ei ole voittanut. == Lähteet == * http://www.sports-reference.com/olympics/countries/IVB/ *
Caymansaaret olympialaisissa

Caymansaaret osallistui kesäolympialaisiin ensimmäistä kertaa vuonna 1976 ja on siitä alkaen ollut mukana 1-10 urheilijan joukkueilla lukuun ottamatta vuoden 1980 Moskovan olympialaisia, joita se boikotoi. Myös talviolympialaisiin maa on osallistunut vuosina 2010 ja 2014 yhden urheilijan joukkueella. Maa ei ole saavuttanut mitaleita. == Lähteet == *http://www.sports-reference.com/olympics/countries/CAY/ *
Tapani Vierimaa

Tapani Vierimaa (s. 1949) on Alavieskan entinen kunnan­johtaja. Aikaisemmin hän oli Ylivieskan kaupunginsihteeri. Alavieskan kunnanjohtajan virkaan hänet valittiin useiden hakijoiden joukosta vuonna 2009. Vuonna 2004 hän haki Ylivieskan kaupunginjohtajaksi tulematta valituksi. Hän on koulutukseltaan hallintotieteiden kandidaatti. Hän suunnitteli jäävänsä eläkkeelle kesälomansa jälkeen vuonna 2013, mutta jatkoikin vielä vuoden 2014 loppuun. Hänen seuraajakseen valtuusto valitsi kahden vuoden määräajaksi yksimielisesti Olli Ikosen. == Lähteet == *http://www.kaleva.fi/uutiset/pohjois-suomi/valtuusto- tenttaa-kolme-ehdokasta-ylivieskassa/380212/ *http://www.kp24.fi/uutiset/lehtiteema/1480/363035/5/Kunnanjohtaja-Tapani- Vierimaan-seuraaja-m%C3%A4%C3%A4r%C3%A4aikaiseen-virkaan *http://www.kp24.fi/uutiset/55370/Tapani-Vierimaa-haki-Alavieskan-johtoon *http://www.kp24.fi/uutiset/372234/Alavieska-valitsi-yksimielisesti-Olli- Ikosen-kunnanjohtajaksi Luokka:Alavieskan kunnanjohtajat Luokka:Vuonna 1949 syntyneet Luokka:Elävät henkilöt
Olli Ikonen (kunnanjohtaja)

Olli Ikonen on Alavieskan entinen kunnan­johtaja. Hän erosi Pyhtään kunnanjohtajan paikalta vuonna 2010 luottamuspulan vuoksi. Vuonna 2014 Alavieskan kunnanvaltuusto valitsi hänet yksimielisesti kunnanjohtajaksi kahden vuoden määräajaksi, joka alkoi 1. tammikuuta 2015. Ikonen on koulutukseltaan hallintotieteiden maisteri. == Lähteet == *http://www.kp24.fi/uutiset/teemat/1480/372234/Alavieska-valitsi- yksimielisesti-Olli-Ikosen-kunnanjohtajaksi Luokka:Alavieskan kunnanjohtajat Luokka:Pyhtään kunnanjohtajat Luokka:Syntymävuosi puuttuu Luokka:Elävät henkilöt
Copa ASOBAL

Copa ASOBAL on vuosittain järjestettevä espanjalainen käsipalloturnaus, johon saavat osallistua maan pääsarjan Liga ASOBALin kuluvan kauden kolme kärkijoukkuetta sekä turnausta isännöivä joukkue. Joukkueet pelaavat kerran muita vastaan ja näin jokaiselle kertyy kolme peliä. Turnauksen menestynein seura on FC Barcelona, jolla on 16 mestaruutta. == Mestarit == * 1990–1991 – Teka Sandander * 1991–1992 – Teka Sandander * 1992–1993 – Elgorriaga Bidasoa * 1993–1994 – BM Granollers * 1994–1995 – FC Barcelona * 1995–1996 – FC Barcelona * 1996–1997 – Caja Cantabria * 1997–1998 – Caja Cantabria * 1998–1999 – Ademar Leon * 1999–2000 – FC Barcelona * 2000–2001 – FC Barcelona * 2001–2002 – FC Barcelona * 2002–2003 – BM Valladolid * 2003–2004 – BM Ciudad Real * 2004–2005 – BM Ciudad Real * 2005–2006 – BM Ciudad Real * 2006–2007 – BM Ciudad Real * 2007–2008 – BM Ciudad Real * 2008–2009 – Ademar Leon * 2009–2010 – FC Barcelona * 2010–2011 – BM Ciudad Real * 2011–2012 – FC Barcelona * 2012–2013 – FC Barcelona * 2013–2014 – FC Barcelona * 2014–2015 – FC Barcelona * 2015–2016 – FC Barcelona * 2016–2017 – FC Barcelona * 2017–2018 – FC Barcelona * 2018–2019 – FC Barcelona * 2019–2020 – FC Barcelona * 2020–2021 – FC Barcelona ==Aiheesta muualla== *Copa ASOBAL Liga ASOBAL Luokka:Käsipallokilpailut Luokka:Espanjan käsipallo
Kuningasparatiisilintu

Kuningasparatiisilintu (Paradisaea raggiana) on paratiisilintujen heimoon kuuluva varpuslintu. Se on myös Papua-Uuden-Guinean kansallislintu. ==Levinneisyys== Kuningasparatiisilintua tavataan Uuden-Guinean saarella. Lajin on raportoitu olevan yleinen, ja se on luokiteltu elinvoimaiseksi. Lintu käyttää ravinnokseen hedelmiä ja pieniä niveljalkaisia. Se sietää tiettyyn pisteeseen asti ihmisen läsnäoloa ja saattaa asua esimerkiksi puutarhojen ja metsien reuna-alueilla. ==Lähteet== Luokka:Paratiisilinnut Luokka:Papua-Uuden- Guinean kansallissymbolit
Prinsessaparatiisilintu

Prinsessaparatiisilintu (Paradisaea minor) on paratiisilintujen heimoon kuuluva varpuslintu. ==Levinneisyys== Prinsessaparatiisilintua tavataan Indonesiassa ja Papua-Uudessa-Guineassa. Lajin on raportoitu olevan yleinen, ja se on luokiteltu elinvoimaiseksi. ==Lähteet== Luokka:Paratiisilinnut
Kuningatarparatiisilintu

Kuningatarparatiisilintu (Paradisaea decora) on paratiisilintujen heimoon kuuluva varpuslintu. ==Levinneisyys== Kuningatarparatiisilintua tavataan D’Entrecasteaux’nsaarilla. Lajin populaatioksi on arvioitu vain noin 650 yksilöä, ja sitä uhkaa elinympäristöjen tuhoutuminen. Laji on luokiteltu vaarantuneeksi. ==Lähteet== Luokka:Paratiisilinnut Luokka:Uhanalaiset linnut
Prinssiparatiisilintu

Prinssiparatiisilintu (Paradisaea rubra) on paratiisilintujen heimoon kuuluva varpuslintu. ==Levinneisyys== Prinssiparatiisilintua tavataan Indonesiassa Waigeon ja Batantan saarilla. Laji on edelleen yleinen sopivissa elinympäristöissä, mutta se on vähenemässä elinympäristöjen tuhoutumisen vuoksi ja on luokiteltu silmälläpidettäväksi. ==Lähteet== Luokka:Paratiisilinnut
Keisariparatiisilintu

Keisariparatiisilintu (Paradisaea guilielmi) on paratiisilintujen heimoon kuuluva varpuslintu. ==Levinneisyys== Keisariparatiisilintua tavataan Huonin niemimaalla Papua-Uudessa-Guineassa. Vaikka laji on melko yleinen pienellä levinneisyysalueellaan, on sen populaatio todennäköisesti suhteellisen pieni. Lisäksi lajia uhkaa metsienhakkuut, ja se on luokiteltu silmälläpidettäväksi. ==Lähteet== Luokka:Paratiisilinnut
Sandokan contro il leopardo di Sarawak

Sandokan contro il leopardo di Sarawak (”Sandokan vastaan Sarawakin leopardi”) on vuonna 1964 valmistunut italialais-länsisaksalainen seikkailuelokuva. Emilio Salgarin romaaniin perustuvan elokuvan on ohjannut Luigi Capuano. Sen sankaria Sandokania näyttelee yhdysvaltalainen Ray Danton. ==Juoni== Sarawakin leopardiksi kutsuttu Charles Drook kostaa isänsä kuoleman kaappaamalla Sandokanin morsiamen Samoan. Sandokan joutuu Drookin vangiksi, mutta onnistuu pakenemaan ja lopulta vapauttamaan Samoan. ==Näyttelijät== == Tuotanto == Sandokan contro il leopardo di Sarawak on kuvattu Totalscope- laajakangastekniikalla Eastmancolor-väreissä Incir De Paolisin studiolla RoomassaElokuvan alkutekstit.. Se tehtiin samaan aikaan ja samalla miehityksellä kuin tarinan edellinen osa, Sandokan alla riscossa. Elokuva on yksinkertainen, mutta lapsellisella tavalla viihdyttävä eksoottinen toimintaseikkailu. == Lähteet == == Aiheesta muualla == * Luokka:Italialaiset seikkailuelokuvat Luokka:Vuoden 1964 italialaiset elokuvat
Lumilautailun maailmanmestaruuskilpailut 2005

Lumilautailun maailmanmestaruuskilpailut järjestettiin vuonna 2005 kuudennen kerran. Kilpailut käytiin Kanadan Whistlerissä 16.–22. tammikuuta. Kilpailulajeina olivat half-pipe, paripujottelu, parisuurpujottelu, lumilautakrossi ja vain miehillä big air. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Half-pipe Antti Autti 47,7 Justin Lamoureux 44,6 Kim Christiansen 42,4 Big air Antti Autti 53,1 Matevž Petek 52,5 Andreas Jakobsson 50,5 Paripujottelu Jasey-Jay Anderson Jasey-Jay Anderson Nicolas Huet Nicolas Huet Siegfried Grabner Siegfried Grabner Parisuurpujottelu Jasey-Jay Anderson Jasey-Jay Anderson Urs Eiselin Urs Eiselin Nicolas Huet Nicolas Huet Lumilautakrossi Seth Wescott Seth Wescott François Boivin François Boivin Jayson Hale Jayson Hale === Naiset === Laji Kultaa Kultaa Hopeaa Hopeaa Pronssia Pronssia Half-pipe Doriane Vidal 45,7 Manuela Pesko 43,4 Hannah Teter 35,8 Paripujottelu Daniela Meuli Daniela Meuli Heidi Neururer Heidi Neururer Doresia Krings Doresia Krings Parisuurpujottelu Manuela Riegler Manuela Riegler Svetlana Boldykova Svetlana Boldykova Doresia Krings Doresia Krings Lumilautakrossi Lindsey Jacobellis Lindsey Jacobellis Karine Ruby Karine Ruby Maëlle Ricker Maëlle Ricker == Mitalitaulukko == Isäntämaa 1 2 2 1 5 2 2 0 2 4 3 2 0 0 2 4 1 2 1 4 5 1 2 0 3 6 1 1 3 5 7 0 1 0 1 7 0 1 0 1 9 0 0 1 1 9 0 0 1 1 Yhteensä Yhteensä 9 9 9 27 == Lähteet == *FIS:n tietokanta Luokka:Lumilautailun maailmanmestaruuskilpailut Luokka:Vuoden 2005 urheilu Luokka:Kanadan urheilu Luokka:Whistler
Pekka Ala-Mäenpää

Veli-Pekka Matias Ala-Mäenpää (s. 8. marraskuuta 1955 Kuortane) on Alavuden kaupunginjohtaja. Aikaisemmin hän oli Ylistaron kunnanjohtaja. Vuonna 2012 Ala-Mäenpää valittiin Lapuan kaupunginjohtajaksi, mutta hän päätti lopulta jatkaa Alavuden johdossa. Hän perusteli päätöstään Alavuden ja Töysän kuntaliitoksen tarjoamilla haasteilla ja perhesyillä. Ala-Mäenpää on koulutukseltaan sosionomi ja kauppatieteiden maisteri. == Lähteet == Luokka:Alavuden kaupunginjohtajat Luokka:Ylistaron kunnanjohtajat Luokka:Vuonna 1955 syntyneet Luokka:Elävät henkilöt
Ray Danton

Ray Danton (oikealta nimeltään Raymond Kaplan; 19. syyskuuta 1931 New York – 11. helmikuuta 1992 Los Angeles) oli yhdysvaltalainen näyttelijä ja elokuvaohjaaja. Ray Danton syntyi juutalaisperheeseen, opiskeli Pittsburghin yliopistossa ja Carnegien teknisessä koulussa sekä näytteli teatterissa. Korean sodan aikana hän palveli Yhdysvaltain maavoimissa. Dantonin ensimmäinen elokuva oli Kohtalon ratsastaja (Chief Crazy Horse) vuonna 1955. Hän esitti etupäässä sulavan mutta vaarallisen roiston rooleja tv-sarjoissa ja elokuvissa, joista tunnetuin on Jack Diamond – gangsteri (The Rise and Fall of Legs Diamond) vuodelta 1960. Vuonna 1956 Danton sai Golden Globe -palkinnon vuoden uutena miestähtenä. 1960-luvulla Danton teki useita elokuvia Italiassa ja Espanjassa. 1970-luvun alussa hän palasi Yhdysvaltoihin esiintyen lähinnä b-elokuvissa ja televisiosarjoissa. Samoihin aikoihin Danton perusti oman tuotantoyhtiön ja alkoi työskennellä myös ohjaajana. Hänen ensimmäinen ohjaustyönsä oli Vampyyrien kuolemantanssi (Deathmaster) vuonna 1972. Danton oli naimisissa näyttelijä Julie Adamsin kanssa. Hän kuoli munuaissairauteen. == Aiheesta muualla == * Elonet: Ray Danton * Internet Movie Database: Ray Danton Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset televisionäyttelijät Luokka:Vuonna 1931 syntyneet Luokka:Vuonna 1992 kuolleet
Esko Rautiainen

Esko Rautiainen (s. 31. toukokuuta 1960 Ristijärvihttps://www.uusimaa.fi/paikalliset/1811049) on suomalainen hallintovirkamies, joka on toiminut kunnanjohtajana useassa kunnassa. Vuonna 1981 Linnan lukiosta ylioppilaaksi päässyt Rautiainen toimi yli 12 vuotta Askolassa kunnansihteerin ja hallintojohtajan tehtävissä. Sitä aikaisemmin hän työskenteli Kontiolahden kunnan vs. kansliasihteerinä ja Kestilän kunnan kunnansihteerinä sekä vt. kunnanjohtajana. Askolasta Rautiainen siirtyi Mellilän kunnanjohtajaksi, jossa virassa hän toimi neljä vuotta. Vuonna 2007 hänet valittiin Askolan kunnanjohtajaksi. Vuonna 2015 Rautiainen valittiin Puolangan kunnanjohtajaksi ja hän aloitti tehtävässään 7. maaliskuuta 2016. Huhtikuussa 2018 ilmoitettiin, että Rautiainen oli eronnut kunnanjohtajan virasta ja että hänen virkasuhteensä päättyi 24. huhtikuuta 2018. Eron ilmoitettiin tapahtuneen yhteisymmärryksessä kunnan ja Rautiaisen kesken ja että eron taustalla olivat Rautiasen ja kunnanhallituksen välillä olleet eriävät näkemykset kunnan johtamisesta ja kehittämisestä.. Rautiainen työskenteli Savukosken kunnan vs. kunnanjohtajana 28.1.2019–31.12.2019. Karjalainen uutisoi maaliskuussa 2024 Rautiaisen sopimattomista kommenteista lyhytviestipalvelu X:ssä ja kertoi Rääkkylän kunnanhallituksen puuttuvan viestintään. Rautiainen pahoitteli käytöstään. == Lähteet == Luokka:Mellilän kunnanjohtajat Luokka:Puolangan kunnanjohtajat Luokka:Askolan kunnanjohtajat Luokka:Rääkkylän kunnanjohtajat Luokka:Puolangan kunnanvaltuutetut Luokka:Perussuomalaiset poliitikot Luokka:Elävät henkilöt Luokka:Vuonna 1960 syntyneet
Mika Joki

Mika Joki (s. 1967) on Pöytyän kunnanjohtaja. Koulutukseltaan hän on filosofian maisteri. Vuosina 2011–2021 hän toimi Auran kunnanjohtajana. Joki valittiin Auran kunnanjohtajaksi vuonna 2011. Sitä ennen hän toimi Pöytyän kehitysjohtajana. Toukokuussa 2021 Joki valittiin yksimielisesti Pöytyän kunnanjohtajaksi. Auran kunnanvaltuusto suunnitteli kuntaliitoshanketta 2010-luvun alkupuolella. Joki näki hyvänä vaihtoehtona Auran ja Pöytyän yhdistymistä Auranmaa-nimiseksi uudeksi kunnaksi, ja häntä kaavailtiin Auranmaan johtajaksi. == Lähteet == Luokka:Auran kunnanjohtajat Luokka:Elävät henkilöt Luokka:Vuonna 1967 syntyneet